CELEX: C2007/069/06
Language: lv
Date: 2007-03-24 00:00:00
Title: Lieta C-535/06 P: Apelācija, ko 2006. gada 28. decembrī ierosināja Moser Baer India Ltd par Pirmas instances tiesas (ceturtā palāta) 2006. gada 4. oktobra spriedumu lietā T-300/03, Moser Baer India Ltd pret Eiropas Savienības Padomi

24.3.2007   
            
            
               LV
            
            
               Eiropas Savienības Oficiālais Vēstnesis
            
            
               C 69/3
            
         Apelācija, ko 2006. gada 28. decembrī ierosināja Moser Baer India Ltd par Pirmas instances tiesas (ceturtā palāta) 2006. gada 4. oktobra spriedumu lietā T-300/03, Moser Baer India Ltd pret Eiropas Savienības Padomi
   (Lieta C-535/06 P)
   (2007/C 69/06)
   Tiesvedības valoda — angļu
   Lietas dalībnieki
   
      Apelācijas sūdzības iesniedzēja: Moser Baer India Ltd (pārstāvji — K. Adamantopuls [K. Adamantopoulos], dikigoros, R. Maklīns [R. MacLean] un Dž. Brantons [J. Branton], solicitors)
   
      Pārējie lietas dalībnieki: Eiropas Savienības Padome, Eiropas Kopienu Komisija, Committee of European CD-R un DVD+/-R Manufacturers (CECMA)
   Prasītājas prasījumi:
   Prasītāja lūdz Tiesu:
   
               —
            
            
               atcelt 2006. gada 4. oktobra spriedumu lietā T-300/03 Moser Baer India/Padome;
            
         
               —
            
            
               apmierināt tos pašus prasījumus, kas ir izvirzīti tiesvedībā lietā T-300/03 Moser Baer India/Padome Pirmās instances tiesā, proti, atcelt Regulu (EK) Nr. 960/2003 (1) ciktāl tā attiecas uz prasītāju;
            
         
               —
            
            
               piespriest Padomei atlīdzināt prasītājas tiesāšanās izdevumus šajā apelācijā, kā arī prasītājas tiesāšanās izdevumus lietā T-300/03 Moser Baer India/Padome.
            
         Pamati un galvenie argumenti
   Prasītāja atsaucas uz trim apelācijas pamatiem par Pirmās instances tiesas spriedumu.
   Pirmais apelācijas pamats ir par to, ka Pirmās instances tiesa ir izdarījusi konsekvences un rūpīgas pārbaudes principu pārkāpumu, nosakot kompensācijas maksājuma summu, kas novērtēta atkarībā no CD-R importa Eiropas Kopienā saskaņā ar apstrīdēto regulu. Ar šo pamatu prasītāja turpina apgalvot, ka Pirmās instances tiesa nav ievērojusi iepriekš minētos principus, apstiprinot, ka Kopienu iestādes ir rīkojušas likumīgi, klasificējot visus prasītājas aktīvus to aktīvu kategorijā uz kuriem attiecas priekšrocība no kompensējamas subsīdijas. Tas ir izraisījis iepriekš minēto Kopienu tiesību principu neievērošanu no Pirmās instances tiesas puses.
   Otrajam apelācijas pamatam ir divas daļas: a) Pirmās instances tiesa nav pareizi izvērtējusi pretrunīgos pierādījumus, kas minēti lietas materiālos un apstrīdētajā regulā attiecībā uz pamatelementu par kaitējuma noteikšanu, proti, Indijas izcelsmes CD-R importa cena pārbaudes par kaitējum[a noteikšanu] laikā un b) Pirmās instances tiesas piekrišana apstrīdētās regulas secinājumiem par Kopienas CD-R ražošanas krājumu līmeņiem ir faktors, kas pamato apstrīdētajā regulā minētā kaitējuma esamību.
   Trešais apelācijas pamats ir par to, ka Pirmās instances tiesa nav pareizi ņēmusi vērā Kopienas Pamata Antisubsidēšanas regulas 8. panta 7. punkta noteikumus un nav ņēmusi vērā to faktoru nozīmi, kuriem nav saistība ar Indijas izcelsmes CD-R importu, pārbaudot cēloņsakarību starp importu no Indijas un apgalvoto Kopienas CD-R ražošanai nodarīto kaitējumu.
   
      (1)  Padomes 2003. gada 2. jūnija Regula (EK) Nr. 960/2003, ar ko ievieš galīgo kompensācijas maksājumu attiecība uz Indijas izcelsmes ierakstāmu kompaktdisku importu, OV L 138, 5.6.2003, 1. lpp.